Дроздов Николай Николаян хва

Дроздов Николай Николаян хва (1937 йисан 20 июндиз, Москва) — советринни Урусатдин алим-зоолог ва биогеограф, Москвадин М.В. Ломоносован тӀварунихъ галай гьукуматдин университетдин географиядин факултетдин профессор (2000 йисалай гуьгъуьниз) я.

«В мире животных» телегунуг кьиле тухвайди (1977—2019), сиягьатхъан, илим машгьур ийидай кас я.

Урусатдин телевидениедин академиядин член (1996), жемятдин крархъан ва тӀебият хуьн пропаганда ийидай кас я.

УФ-дин лайихлу журналист (2018)Москвадин Гьукуматдин университет: Н. Н. Дроздов — УФ-дин лайихлу журналист, УФ-дин Гьакиматдин премиядин лауреат (2017)Урус географиядин кӀапӀал — Николай Дроздов Гьакиматдин премиядин лауреат хьана, «Хрустальный компас» милли премиядин экспертдин советдин член я.
Биологиядин илимрин духтур, профессор я.

 Уьмуьрдин рехъ 
Николай Дроздов 1937-лагьай йисан 20-лагьай июндиз Маскав шегьерда дидедиз хьана.

1956-1957-лагьай йисарин къене Москвадин В. П. Потемкинан тӀварунихъ галай шегьердин педагогикадин институтдин тӀебии факултетда кӀелзвай тир. Кьведлагьай курс алат авурдалай кьулухъ ам аникай хкечӀна Москвадин гьукуматдин университетдин географиядин факултетдиз гьахьна.

1963-лагьай йисуз ада МГьУ-дин географиядин факультетдик квай биогеографиядин кафедра акьалтӀарнаМГьУ акьалтӀарнавайбурун клуб — Дроздов Николай Николаевич, 1966-лагьай йисал кьван ада ана аспирантурада кӀелна.

1968-лагьай йисуз ада «Культурные ландшафты аридных областей СССР и их орнитофауна» темадай кандидатвилин диссертация хвена. Гьанлай кьулухъ ада МГьУ-дин географиядин факультетдик квай биогеографиядин кафедрада — сифте гъвечӀи, ахпа чӀехи илимдин кӀвалаххъан яз, 1979-лагьай йисалай гуьгъуьниз доцент яз кӀвалахна. 2017-лагьай йисан малуматралди, ада кафедрада профессор яз кӀвалахзава.

Экологиядин, экологиядин, орнитологиядин, тӀебиат хуьнин, дуьньядин биогеография темайрай курсар гана. ДатӀана лекцияр гваз экъечӀзава.

 Баянар 

Категория:Москвадин М.В. Ломоносован тӀварунихъ галай гьукуматдин университет акьалтӀарнавайбур